Родољупци/28
Позорје девето

МИЛЧИКА, ПРЕЂАШЊИ

МИЛЧИКА: Јесте ли чули новину?

ЖУТИЛОВ: Шта, лелкем?

МИЛЧИКА: Да Маџари долазе.

СМРДИЋ: Је л' истина, забога?

ШЕРБУЛИЋ: Еј, тешко нама!

ЖУТИЛОВ: Шта ћемо радити!

СМРДИЋ: Да бежимо.

ГАВРИЛОВИЋ: Куд знамо бежати?

СМРДИЋ: Ви сте и тако мађарон, ви можете остати.

ШЕРБУЛИЋ: Како би било да зовемо Нађ Пала?

ЖУТИЛОВ: Ви знате шта је било с Нађ Палом, и да нам он не може опростити. Него да поделимо касу, па да бежимо у Србију.

ГАВРИЛОВИЋ: Забога: како ће се каса делити кад није наша!

ЖУТИЛОВ: Ја знам, ви би' волели да падне Маџарима у руке.

Родољупци